O‘ZBEKISTON RESPUBLIKASINING KONSTITUTSIYASI (ASOSIY QONUNI)GA O‘ZGARTIShLAR VA QO‘ShIMChALAR KIRITISh TO‘G‘RISIDA

O‘zbekiston Respublikasi Oliy Kengashi qaror qiladi:
 O‘zbekiston Respublikasining Konstitutsiyasi (Asosiy Qonuni)ga quyidagi o‘zgartishlar va qo‘shimchalar kiritilsin:
 1. 9-moddadan “xalq nazoratini kuchaytirish” degan so‘zlar chiqarib tashlansin.
 2. 46-moddaning ikkinchi qismidan “xalq nazoratida” degan so‘zlar chiqarib tashlansin.
 3. 85-modda chiqarib tashlansin.
 4. 102-moddada:
 8-banddagi “O‘zbekiston Respublikasi Prezidentining SSSR Bosh prokurori bilan muvofiqlashtirilgan taqdimnomasiga binoan, O‘zbekiston Respublikasining Prokurori va uning o‘rinbosarlarini tayinlaydi” degan so‘zlar “O‘zbekiston Respublikasi Prezidentining taqdimnomasiga binoan O‘zbekiston Respublikasi Prokurorini va uning o‘rinbosarlarini tayinlaydi, O‘zbekiston Respublikasi Prezidenti huzuridagi O‘zbekiston Respublikasi Davlat nazorati komitetini tashkil etadi” degan so‘zlar bilan almashtirilsin;
 9-banddagi “O‘zbekiston Respublikasi Xalq nazorati komitetining Raisini saylaydi” degan so‘zlar “O‘zbekiston Respublikasi Prezidenti huzuridagi O‘zbekiston Respublikasi Davlat nazorati komitetining Raisini tasdiqlaydi” degan so‘zlar bilan almashtirilsin.
 5. 107-moddaning birinchi qismidagi “O‘zbekiston Respublikasi Xalq nazorati komiteti” degan so‘zlar “O‘zbekiston Respublikasi Prezidenti huzuridagi O‘zbekiston Respublikasi Davlat nazorati komiteti” degan so‘zlar bilan almashtirilsin.
 6. 116-modda birinchi qismining 5-bandidagi “O‘zbekiston Respublikasi Xalq nazorati komiteti” degan so‘zlar “O‘zbekiston Respublikasi Prezidenti huzuridagi O‘zbekiston Respublikasi Davlat nazorati komiteti” degan so‘zlar bilan almashtirilsin.
 7. 117-moddaning ikkinchi va uchinchi qismlari chiqarib tashlansin.
 8. 118-4-moddada:
 6-bandning birinchi xatboshisi “o‘rinbosarlari” degan so‘zdan keyin “O‘zbekiston Respublikasi Prezidenti xuzuridagi O‘zbekiston Respublikasi Davlat nazorati komitetining Raisi” degan so‘zlar bilan to‘ldirilsin, shu bandning ikkinchi xatboshisidan “O‘zbekiston Respublikasi Xalq nazorati komitetining Raisi” degan so‘zlar chiqarib tashlansin;
 12-band quyidagi mazmunli 12 va 13-bandlar bilan almashtirilsin:
 “12) O‘zbekiston Respublikasi Prezidenti huzuridagi O‘zbekiston Respublikasi Davlat nazorati komitetining faoliyatini yo‘naltirib turadi;
 13) qonun hujjatlari bilan o‘z tasarrufiga berib qo‘yilgan boshqa masalalarni xal qiladi”.